ཐེངས་ཤིག་ངས་བུ་མོ་གུང་གསེང་དུ་བསུ་བར་འགྲོ་སྐབས།ཁྲོམ་གཞུང་དུ་དྲང་སྲོང་མེ་ཏོག་ཡལ་ག་དང་ལོ་མ་ཕྲན་བུ་ཡོད་པ་ཆུང་ཆུང་ཞིག་བཙོང་གི་འདུག་པས།བུ་མོ་ནོར་འཛིན་གྱིས་མེ་ཏོག་དེ་རང་གི་ཨ་མར་རྔན་པའི་ཚུལ་དུ་ཉོ་འདོད་འདུག་ཟེར།ངེད་གཉིས་དེའི་དགོང་མོ་སྤྱི་སྤྱོད་རླངས་འཁོར་ནང་དྷ་སར་ཐོན་དགོས་པ་དང་།དེ་ཡང་སྤྱིར་བཏང་གི་སྤྱི་སྤྱོད་རླངས་འཁོར་ནང་འཚང་ཁ་བརྒྱབ་སྟེ་འགྲོ་དགོས་པ་ལས།རྒྱས་སྤྲོས་ཅན་གྱི་སྤྱི་སྤྱོད་རླངས་འཁོར་མིན་སྟབས།མེ་ཏོག་ཁོག་མ་དེ་ཉོས་ན་དཀའ་ངལ་ཆེ་རོགས་རེད་དྲན་ཏེ་ཁས་ལེན་མ་བྱས་པར་ཕར་ཙམ་སོང་བ་ཡིན།འོན་ཀྱང་བསམ་བློ་གཏོང་གིན་གཏོང་གིན།བུ་མོ་ཆུང་ཆུང་འདིས་རང་གི་ཨ་མར་ཨ་མའི་དགའ་ཤོས་ཀྱི་མེ་ཏོག་ཅིག་རྔན་པར་འབུལ་འདོད་བྱེད་པ་འདི་ཧ་ཅང་ཡག་པོ་རེད་དྲན་ནས་བུ་མོ་ནོར་འཛིན་གྱི་འདོད་པ་བཞིན་དྲང་སྲོང་མེ་ཏོག་དེ་ཉོས་པ་ཡིན།